**Tisztelt Ügyfelek!**

**Kérem, hogy lehetőség szerint időpontfoglalással jöjjenek a Kormányablakba ügyet intézni, -e nélkül csak rendkívül indokolt esetben keressék fel személyesen a kormányablakokat.**

A kormányablakok hétfőn nyitják meg az új foglalható időpontokat, ezzel párhuzamosan kevesebb olyan ügyfelet tudnak majd fogadni, akik időpontfoglalás nélkül érkeznek. Időpont ügyfélkapuval az [idopontfoglalo.kh.gov.hu](https://idopontfoglalo.kh.gov.hu/bejelentkezes) oldalon, ügyfélkapu nélkül a 1818 ingyenesen hívható telefonszámon foglalható.

**A kormányablakokban, és más ügyfélszolgálatokon korlátozzuk a bent tartózkodók maximális létszámát. Kérjük ügyfeleinket, hogy az ügyféltereken kívül, egymástól kellő távolságot tartva várják meg, amíg sorra kerülnek.**

Az elkészült okmányokat az eddigiekkel ellentétben nem személyesen kell átvenni a kormányablakokban, okmányirodákban, illetve a postán vagy a kézbesítőtől, hanem levélküldeményként a postaládába kézbesítik azokat.

A kormányhivatalok az operatív törzs intézkedéseivel, javaslataival összhangban látják el feladataikat.

**Felhívjuk az ügyfelek figyelmét, hogy a 2020. március 12-t követően lejáró, a magyar állampolgárok Magyarország területén hatályos valamennyi hivatalos okmánya a veszélyhelyzet megszűnését követő 15 napig érvényes.** Az okmányok megújítására jelenleg tehát nincs szükség, azokat Magyarország területén továbbra is használhatják, külföldön azonban nem érvényesek a lejárt okmányok. Azok tehát, akiknek külföldön is érvényes okmányra van szükségük, lejárt okmányaikat meg tudják hosszabbítani a kormányablakokban.

**Javasoljuk, hogy az ügyfélkapuval rendelkező állampolgárok elsősorban a** [**megújult**](http://www.kormanyhivatal.hu/hu/hirek/megujult-a-magyarorszag-hu) **[magyarorszag.hu](https://magyarorszag.hu/szuf_fooldal%22%20%5Cl%20%22fooldal) oldalon elérhető online ügyintézési lehetőségeket vegyék igénybe.** A leggyakoribb 750 ügykörben elérhető az elektronikus ügyintézés (a bejelentkezés ügyfélkapu regisztrációval, elektronikus személyi igazolvánnyal, vagy telefonos azonosítással történik), továbbá valamennyi ügyben lehetőség van a kérelem benyújtására ún. e-papír szolgáltatás használatával (a bejelentkezéshez szintén ügyfélkapus azonosítás szükséges). **Az ügyfélkapuval nem rendelkező ügyfelek számos ügyben postai úton is leadhatják kérelmüket.** További információkért keressék fel a [kormanyhivatal.hu](http://www.kormanyhivatal.hu/) oldalt, valamint hívják az ingyenesen hívható 1818 Kormányzati Ügyfélvonalat.

Megértésüket köszönjük,

Tisztelettel:

 ***Bene-Czeglédi Natália***

 ***Encsi Járási Hivatal vezetője***